
Uvodna riječ ravnateljice
U svijetu prepunom kratkih vijesti i brzih pretraživanja, postoje mjesta u kojima se može zastati, pitati, tražiti, povezivati se i družiti. To su knjižnice, mjesta koja nas svojim postojanjem podsjećaju da znanje nije luksuz, već mora biti dostupno svima. Kroz cjelogodišnji program i na stotine održanih aktivnosti, trudili smo se stvarati okruženje u kojem znanje raste, kultura se stvara i umnaža, a različitosti nalaze prostor za dijalog i toleranciju, a još više, trudili smo se rušiti zidove knjižnice te smo birali puteve do svakoga žitelja s ciljem da lijepa riječ dođe do svih onih koji su je željni. Osmišljeni su bogati programi u kojem su sudjelovale sve generacije, a održavale su se u Poreču i njegovim mjesnim odborima te u svim općinama Poreštine, kojima Knjižnica zahvaljuje na suradnji i podršci. U izvještajnoj godini pokrenuli smo program „Putevima knjižnice na kotačima“, osiguravši financiranje Ministarstva kulture i medija RH u iznosu od 10.000 eura. Program je dio nove inicijative „Razvoj čitateljske publike u narodnim knjižnicama“, kojom se nastoji približiti knjige široj publici i potaknuti čitateljske navike. U sklopu projekta, Porečani su imali priliku susresti se s renomiranim imenima hrvatske književne scene, što je donijelo oduševljenje u manjim prigradskim naseljima, vrtićima i školama, a Gradskoj knjižnici Poreč donijelo je i godišnju pohvalnicu Društva bibliotekara Istre za NAJ projekt u 2025. godini, što nam je iznimna čast. Bibliobusna služba nastavlja sa svojim radom. Oko dvjestotinjak stanovnika, pripadnika najranjivijih skupina, iz mjesnih porečkih odbora koristi njezine usluge i blagodati koje čitanje donosi, a pokrenuti su i brojni novi programi u vrtićima i školama udaljenim od gradskog središta. Knjižnica na četiri kotača ponosno prolazi ulicama grada Poreča, ljubiteljima pisane riječi donosi knjižnu građu, ali i brojne druge usluge i kulturne sadržaje. Bibliokombi je dostupan korisnicima na 20 stajališta na području mjesnih odbora Varvari, Žbandaj, Baderna, Nova Vas, Červar Porat, Fuškulin, kod Doma za starije i nemoćne osobe te na nekoliko gradskih punktova, a svaki od navedenih obilazi se dvaput mjesečno. Knjižnica će i dalje obogaćivati bibliobusnu uslugu, kako bi ona došla do svakoga zainteresiranog građanina ovoga grada.
Ponosna sam na daljnje širenje i jačanje kampanje namijenjene djeci do 15. godine života „Čita(j)mo da ne oguglamo“, a koju smo pokrenuli s Gradom Porečom te je nastavljamo provoditi i sa svim općinama Poreštine. Njezina je osnovna misao vodilja popularizacija knjige i čitanja te širenje čitateljske mreže, besplatno učlanjenje nove djece te obnova članstava već postojećim članovima, kao i edukacija o brojnim uslugama koje Knjižnica pruža.
U Gradskoj knjižnici Poreč naša tri čitateljska kluba redovito održavaju svoje susrete, a Knjižnica pruža podršku u njihovom radu,  vođena vizijom koja će u svakom trenutku znati sustavno odgovarati na potrebe i zahtjeve, kako postojećih korisnika, tako i onih potencijalnih. 
U izdanju i nakladi Gradske knjižnice Poreč tiskani su XXXII. Verši na šterni, zbirka pjesama čakavskih pjesnika. Uspješno su održane važne tradicionalne manifestacije; Verši na šterni, Badavca, BOOKtiga, dodjela Nagrade BOOKtiga, Nagrade Laurus nobilis te promocija PoZiCe. Održan je bogat ciklus zimskih radionica za djecu, a tijekom ljetnih mjeseci naše su radionice posjećivala i djeca koja ljetuju u Poreču. Sve su to redom višedesetljetne manifestacije i programi u koje ulažemo puno truda, energije i ljubavi, kako bi se neprestano razvijali u suvremenim prilikama. Knjižnica neumorno osmišljava nove aktivnosti kako bi se pojačalo sudjelovanje građana u kulturnom kreiranju knjižničnih programa, a posebnu pozornost posvećujemo širenju svijesti o važnosti brige za mentalno zdravlje, kako djece i mladih, tako i odraslih. Nastavljen je i program na koji smo iznimno ponosni „Dam-daš: volonteri u akciji“, a uključivanje naših sugrađana u kreiranje programskih aktivnosti Knjižnice pridonosi osjećaju pripadnosti lokalnoj zajednici te jača međusobnu suradnju Knjižnice i društvu u kojem ona djeluje. U sklopu programa Advent Poreč, Gradska knjižnica Poreč, uz bogat književni program, u Odjelu za djecu i mlade otvorila je Ured Djeda Mraza, koji je posebno uređen i okićen kako bi najmlađim stanovnicima i njihovim roditeljima približio čaroliju blagdanskog ozračja, a posjetilo ga je više stotina posjetitelja.
Porečka knjižnica može sa sigurnošću reći da je i ova izvještajna godina još jednom pokazala da vrata knjižnice moraju uvijek biti širom otvorena za sve postojeće i potencijalne korisnike, ali i da uvijek neumorno treba probijati puteve i izvan njezinih zidova do svih onih koji su željni lijepe pisane riječi. S tim ćemo mislima i krenuti i u novoj godini.

                                                                                                                          Ravnateljica
dr.sc. Irides Zović, viši knjižničar

1. Opći i kadrovski poslovi
Tijekom izvještajne godine u Ustanovi je u radnom odnosu bilo pet (5) stručnih djelatnika, od toga jedan na nepuno radno vrijeme, i to knjižničar – vozač bibliobusa, dva (2) nestručna djelatnika te spremačica (1) na nepuno radno vrijeme. Tijekom izvještajne godine raspisan je natječaj za novootvoreno radno mjesto knjižničarski  tehničar - 1 izvršitelj na neodređeno i puno radno vrijeme.
Uredno su obavljeni poslovi vođenja evidencija iz djelokruga rada i radnih odnosa, poslovi prijema i otpreme poslovne dokumentacije te drugi opći poslovi. Sukladno posebnim propisima, obavljeni su i poslovi koji obuhvaćaju zaštitu na radu, zaštitu od požara i spašavanje te pročišćavanje fonda.

Gradska knjižnica Poreč narodna je knjižnica i kao samostalna ustanova djeluje od 2007. godine te obuhvaća sljedeće djelatnosti: 
- nabava knjižnične građe, 
- stručna obrada građe, 
- čuvanje i zaštita knjižnične građe, 
- izrada biltena, kataloga i drugih informacijskih pomagala, 
- sudjelovanje u izradi skupnih kataloga i baza podataka, 
- omogućavanje pristupačnosti knjižnične građe i informacija korisnicima prema njihovim potrebama i zahtjevima, 
- osiguravanje korištenja i posudbe knjižnične građe, 
- omogućavanje protoka informacija, 
- poticanje i pomoć korisnicima pri izboru i korištenju knjižnične građe, informacijskih pomagala i izvora te
- vođenje dokumentacije o građi i korisnicima.
Knjižnična građa Gradske knjižnice Poreč na dan 31. prosinca 2025. godine broji 62.158 svezaka građe u vrijednosti od 964.720,89 eura.
Cjelokupan fond katalogiziran je i moguće ga je pretražiti preko on-line knjižničnog kataloga, neovisno o mjesnom i vremenskom čimbeniku. 
Prostorni problem, iz godine u godinu, postaje sve prisutniji iz razloga što ova ustanova ima osigurano samo 238 četvornih metara u matičnom odjelu i 132 četvorna metara u dječjem odjelu, što je tek 51,85% od preporuka Standarda za narodne knjižnice. 
Tjedna otvorenost za javnost iznosi 59 sati u odjelu za odrasle, što nadilazi preporuku Standarda za narodne knjižnice u Republici Hrvatskoj od 40 sati.
[bookmark: _Toc355353635][bookmark: _Toc366854227][bookmark: _Toc431283757]Stalnom stručnom usavršavanju pridaje se osobita pozornost tako da u ustanovi zaposlenici posjeduju, uz osnovni studij, stručno knjižničarsko zvanje: viši knjižničar (s akademskim stupnjem doktora informacijskih znanosti), tri  knjižničara te jedan knjižničarski suradnik, a dva nestručna djelatnika u narednoj će godini pristupiti izvršavanju ugovornih obveza.

Prema preporukama Standarda za narodne knjižnice, porečka knjižnica pripada VI. tipu knjižnice (od 10.000 do 20.000 stanovnika), te s 2,5 knjige po stanovniku u potpunosti udovoljava preporukama Standarda. Građa je dostupna u slobodnom pristupu korisnicima. Bibliografske zapise moguće je pretraživati putem mrežnih stranica i elektroničkog knjižničnog kataloga u studijskoj učionici. Pretraživati se može po: autorskom, abecednom, stručnom i predmetnom katalogu.
Povjerenstvo je ustanovilo da je knjižnični fond, u razdoblju od 1. siječnja do 31. prosinca 2025. godine, obogaćen za ukupno 2079 jedinica knjižnične građe u iznosu od 37.382,88 EUR, i to prema sljedećoj specifikaciji: 

U izvještajnoj godini utrošeno je sveukupno 35.350,00 EUR, od čega:
- 23.350,00 EUR za nabavku 1362 svezaka knjiga iz sredstava osnivača, Grada Poreča i sredstava Ministarstva kulture i medija RH te 
- 12.000,00 EUR za nabavku 558 svezaka knjiga prema novom modelu otkupa knjiga iz sredstava Ministarstva kulture i medija RH. 

U izvještajnoj godini knjižnični fond obogaćen je otkupom Istarske županije te donacijom građana s ukupno 159 jedinica knjižnične građe u ukupnoj vrijednosti od 2.032,88 EUR, od toga: 
· Otkupom Istarske županije pristiglo je 14 svezaka knjižne građe u iznosu od 305,04,00 EUR;
· Donacijom građana pristigla su 145 sveska knjižne građe u vrijednosti 1.727,84 EUR.


U izvještajnoj godini otpisano je 2986 svezaka u  iznosu od 29.883,38 EUR i to:
1.	2967 svezaka knjižne građe iz inventarne knjige „Opći fond“ – matični odjel u iznosu od 29.681,16 eura;
2.	14 svezaka knjižne građe iz inventarne knjige „Opći fond“ – književnost za djecu u iznosu od 154,80 eura;
3.	3 sveska neknjižne građe iz inventarne knjige „AV zbirka“ – u iznosu od 29,85 eura.
4.	2 sveska knjižne građe iz inventarne knjige „Opći fond“ – matični odjel u iznosu od 17,57 eura.
Stanje fonda na dan 31. prosinca 2025. godine broji 62.158 svezaka građe u vrijednosti od 964.720,89 EUR.

	Način nabave
	Broj nabavljenih jedinica

	Kupnja
	1.362

	Dar
	145

	Otkup
	572

	UKUPNO
	2.079


Tablica 1. Nabava knjižnične građe u 2025. godini prema načinu nabave.

U okviru zaštite knjižnične građe obavljali su se poslovi kurativne zaštite, i to uvez i popravak građe. Knjižnica je u izvještajnoj godini nastavila s preventivnom zaštitom dijelova nove, ali i starije ugrožene građe umatanjem iste u zaštitnu foliju. 

Korisnici mogu birati vrstu članstva od godišnjeg osnovnog, dodatnog za članove uže obitelji, mjesečnog i dnevnog upisa. Djeca do 15 godina te invalidne osobe imaju pravo na besplatan upis, a učenici i umirovljenici mogu ostvariti popust od 30%. Ukupan broj aktivnih članova s obzirom na obuhvat stanovništva iznosi 16%.
Struktura aktivnih korisnika za razdoblje od 1. siječnja do 31. prosinca 2025. za matični odjel, odjel za djecu i mlade, bibliokombi te knjižnične stacionare:
 
	struktura korisnika 
	broj aktivnih korisnika

	Djeca (do 14 godina)
	1.404

	Mladi (od 15 do 17 godina)
	188

	Odrasli (od 18 do 65)
	1.345

	Stariji (preko 65)
	370

	 UKUPNO
	3.307


Tablica 2. Struktura aktivnih korisnika za razdoblje od 1. siječnja do 31. prosinca 2025. 

U službi za korisnike moguće je koristiti skener, fotokopirni stroj, računalo za on-line pretraživanje fonda knjižnice te tri računala s pristupom na internet. Korisnicima s bežičnom opremom omogućen je besplatan pristup internetu u svim odjelima knjižnice. U izvještajnoj godini računalnu opremu knjižnice koristilo se ukupno 74 sata za osobne potrebe korisnika. 

Tijekom izvještajne godine odgovorili smo na 49 upita naših korisnika za međuknjižničnom posudbom iz drugih knjižnica te smo uputili uslugu međuknjižnične posudbe iz našeg fonda prema šest knjižnica u Istarskoj županiji. Gradskoj knjižnici Umag odgovorili smo na tri zahtjeva, Gradskoj knjižnici Novigrad na tri zahtjeva, Gradskoj knjižnici Rovinj na jedan zahtjev, Gradskoj knjižnici Labin na jedan zahtjev, knjižnici Medicinske škole u Puli na jedan zahtjev te Gradskoj knjižnici Pula također na jedan zahtjev za međuknjižničnom posudbom. 
Putem međuknjižnične posudbe surađivalo se s: Gradskom knjižnicom Umag (15 zahtjeva), Sveučilišnom knjižnicom u Puli (9 zahtjeva), Gradskom knjižnicom Novigrad (5 zahtjeva), Gradskom knjižnicom Rovinj (3 zahtjeva), Gradskom knjižnicom Pula (6 zahtjeva), Gradskom knjižnicom Labin (3 zahtjeva), Gradskom knjižnicom Buje (3 zahtjeva), Gradskom knjižnicom Buzet (1 zahtjev), Nacionalnom i univerzitetskom bibliotekom Sarajevo (1 zahtjev), Gradskom knjižnicom Šibenik (1 zahtjev) te Gradskom knjižnicom Pazin (2 zahtjeva).
Sveukupno je u izvještajnoj godini ostvareno 59 zahtjeva za međuknjižničnom posudbom.

[bookmark: _Toc474481509][bookmark: _Toc516817204][bookmark: _Toc28962396][bookmark: _Toc28962433][bookmark: _Toc62140480]2.6. Investicijska ulaganja i održavanja 
Tijekom izvještajne godine kupljene su: usisavač Miele Complete C3, klima uređaj Mitsubishi i odvlaživač Gree za arhivsko spremište, a nakon njegove temeljite sanacije nabavljen je arhivski regal Spazio. U izvještajnoj godini kupljena su tri nova stolna računala: AiO Lenovo 24IHR9, AiO HP 24 cro0049ny i AiO HP 24 cro0049ny.
U izvještajnoj godini nabavljen je novi komunikacijski server ormar.

[bookmark: _Toc474481510][bookmark: _Toc516817205][bookmark: _Toc28962397][bookmark: _Toc28962434][bookmark: _Toc62140481]2.7. Knjižnični stacionari 
Gradska knjižnica Poreč, osim u matičnom i odjelu za djecu, svoje usluge nudi i u knjižničnim stacionarima u Červar Portu, Novoj Vasi i Baderni. Tjedna otvorenost iznosi u prosjeku dva sata, a tijekom izvještajne godine naši su volonteri u stacionarima odradili 596 sati.

[bookmark: _Toc474481511][bookmark: _Toc516817206][bookmark: _Toc28962398][bookmark: _Toc28962435][bookmark: _Toc62140482]2.8. Volonteri Gradske knjižnice Poreč
[bookmark: _Toc366854228][bookmark: _Toc431283758][bookmark: _Toc452972976][bookmark: _Toc452973096][bookmark: _Toc474481512]Tijekom 2025. godine 94 volontera Gradske knjižnice Poreč priključilo se u volonterske projekte porečke knjižnice te su odradili 880 volonterskih sati u sljedećim programima i aktivnostima: 67 volonter/ka na prodajnom sajmu BOOKtižin 213 sati, 13 volontera u knjižničnim stacionarima 596 sati, 6 volontera zaduženih za kućicu za knjige 52 sati, 7 volontera u Dam-daš projektu odradilo je 14 sati te jedna volonterka u aktivnostima u okviru programa „Petkom u pet“ 5 sati.
U povodu Međunarodnog dana volontera, u prosincu izvještajne godine, Grad Poreč-Parenzo dodijelio je svima zahvalnice i priznanja na svečanosti organiziranoj u Istarskoj sabornici.

[bookmark: _Toc28962400][bookmark: _Toc28962437][bookmark: _Toc62140483]2.9. Stručna usavršavanja djelatnika 
Dana 13. ožujka 2025. godine, u okviru manifestacije Mjesec poduzetništva u Poreču, knjižničarke Dubravka Stevanović i Zorana Geržinić sudjelovale su na radionici „Izrada video sadržaja za društvene mreže“. Dana 2. travnja 2025. godine knjižničarke Dubravka Stevanović i Zorana Geržinić pohađale su webinar u organizaciji Centra za stalno stručno usavršavanje knjižničara u RH „Knjižnice i turizam“. Dana 6. lipnja 2025. godine knjižničarke Zorana Geržinić, Dubravka Stevanović i ravnateljica Irides Zović pohađale su tečaj u organizaciji Centra za stalno stručno usavršavanje knjižničara u RH „Upravljanje konfliktima na radnom mjestu“ u Gradskoj knjižnici i čitaonici Pula. Dana 12. rujna 2025. godine u Knjižnici M. V. Ilirik u Rovinju održana je redovna skupština Društva bibliotekara Istre, na kojoj su sudjelovale ravnateljica Irides Zović, te knjižničarke Dubravka Stevanović i Zvjezdana Legović. Na istoj je skupštini Gradskoj knjižnici Poreč dodijeljena pohvalnica za NAJ projekt, i to za program „Razvoj publike - Putevima knjižnice na kotačima“. Dana 17. listopada 2025. godine ravnateljica Irides Zović prisustvovala je skupu „Knjižnic semen“ u Goriškoj knjižnici Franceta Bevka u Novoj Gorici u Sloveniji. Dana 23. listopada 2025. godine u Gradskoj knjižnici „Ivan Goran Kovačić“ u Karlovcu, ravnateljica Irides Zović prisustvovala je međunarodnom stručnom skupu „Knjižnica – središte znanja i zabave“. Dana 24. i 27. studenog 2025. godine knjižničar Toni Debelić sudjelovao je na edukaciji „Canva za obrtnike: od objave do plakata“ u organizaciji Udruženja obrtnika Poreč. Dana 2. prosinca 2025. godine ravnateljica Irides Zović prisustvovala je redovnom sastanku ravnatelja i voditelja narodnih knjižnica Istarske županije u Gradskoj knjižnici i čitaonici Pula. Dana 2. prosinca 2025. godine ravnateljica Irides Zović i knjižničarka Zvjezdana Legović prisustvovale su predavanju i radionici „Čitanje u zajednici: dobrobiti čitateljskih klubova“ u Gradskoj knjižnici i čitaonici Pula. Dana 8. prosinca 2025. godine knjižničar Toni Debelić sudjelovao je na webinaru za bibliobusne službe u organizaciji Ministarstva kulture i medija RH „Rođeni za čitanje - 15 po 15: cijela Hrvatska čita djeci”. Dana 10. prosinca 2025. godine knjižničarka Zorana Geržinić sudjelovala je na webinaru za odjele za djecu u organizaciji Ministarstva kulture i medija RH „Rođeni za čitanje - 15 po 15: cijela Hrvatska čita djeci”.

U okviru kulturno-edukativne i animacijske djelatnosti Gradske knjižnice Poreč realizirane su tradicionalne manifestacije uz niz predstavljanja novih knjiga, raznih stručnih predavanja i kreativnih radionica i igraonica za djecu. Kulturnim programima knjižnica je nastojala promovirati sve oblike i mogućnosti svoje djelatnosti s ciljem oživljavanja kulturnih zbivanja u gradu Poreču.
U organizaciji Gradske knjižnice Poreč održane su godišnje, i već tradicionalne, manifestacije: 18. BOOKtiga - međunarodni festival pročitanih knjiga, XXIX. Nagrada Laurus nobilis i XXXII. Verši na šterni - susret čakavskih pjesnika.

[bookmark: _Toc452972977][bookmark: _Toc452973097][bookmark: _Toc474481513][bookmark: _Toc516817210][bookmark: _Toc28962402][bookmark: _Toc28962439]3.1. Nagrada Laurus nobilis 
[bookmark: _Toc452972978][bookmark: _Toc452973098][bookmark: _Toc474481514][bookmark: _Toc516817211][bookmark: _Toc28962403][bookmark: _Toc28962440]U ponedjeljak, 5. svibnja, u Istarskoj sabornici održana je 29. po redu dodjela Nagrade Laurus nobilis za učenike viših razreda osnovnih škola i srednjih škola Poreštine. Svojom maestralnom izvedbom u ovu je svečanost okupljene uvela Anamari Matković, darovita učenica 5. razreda Umjetničke škole Poreč u klasi učitelja Sanela Jusića. Na gitari je izvela skladbu Luiggija Mozzanija „Feste Lariane“. Ovaj svečani dan posvećen je učenicima i učenicama koji svojim literarnim radovima otkrivaju svoje svjetove. Sve to omogućuje Gradska knjižnica Poreč, koja svake godine objavljuje natječaj za izvorno prozno djelo. Prosudbeni odbor, koji su ove godine činili profesori hrvatskog i talijanskog jezika: Anči Ritossa Blažević, Daria Škrinjar, Daisy Ghersinich Fiškuš, Dunja Janko, Ivan Kardum, Tea Sirotić i Tina Horvat, nije imao lagan zadatak. Profesor i profesorice pročitali su tekstove pristigle na natječaj, razmotrili ih pod zaporkama te su odabrali najbolje. Osim osvajanja nagrade, poticaj mladim autorima tiskanje je njihovih tekstova u zbirci PoZiCa, koja donosi najbolja literarna ostvarenja učenika osnovnih i srednjih škola triju prijateljskih gradova na natječajima: Mala nagrada Gjalski za osnovnoškolce i nagrada Gjalski za srednjoškolce u Zaboku, natječaj Grada Crikvenice te porečka Nagrada Laurus nobilis. Laureatima ovogodišnjeg natječaja dodjeljuje se „Nagrada Laurus nobilis“ koja se sastoji od poklon bona za kupnju knjiga te putovanja u Zabok na svečanu dodjelu Nagrade Ksaver Šandor Gjalski.
A najboljim radovima proglašeni su: 
KATEGORIJA OŠ – HRVATSKI JEZIK
„Kakav čovjek želim biti“, Melanie Bernobić 8. razred, Osnovna škola „Jože Šuran“ Višnjan, PŠ Kaštelir
Mentorica: Jadranka Lukić, prof.
KATEGORIJA OŠ – TALIJANSKI JEZIK
 „Ho raccontato una bugia colossale“, Petr Ananevskii, 7.razred, Talijanska osnovna škola- Scuola elementare italiana „Bernardo Parentin“, Poreč
Mentorica: Ester Grubica, prof.
KATEGORIJA SŠ – HRVATSKI JEZIK
 „One“, Neva Blažević, 4. razred opće gimnazije, Srednja škola „Mate Balota“, Poreč
Mentorica: Anči Ritossa Blažević, prof.
KATEGORIJA SŠ – TALIJANSKI JEZIK
 „La rotta verso l'ignoto“, Mia Tubaković, 1. razred opće gimnazije, Srednja škola „Mate Balota“, Poreč
Mentorica: Daisy Ghersinich Fiškuš, prof.

Svoje mjesto u PoZiCi osigurali su i pohvaljeni radovi: 
KATEGORIJA OŠ – HRVATSKI JEZIK
 „Tajna tihe djevojčice“, Ana Maraston, 6.b razred, Osnovna škola Finida
Mentorica: Valentina Lamot, prof.
„Oblak na dlanu“, Damian Savić, 6.a razred, Osnovna škola Poreč
Mentorica: Snježana Sumić, prof.
„Mjesta na koja se ne usudim pogledati“, Iva Borovac, 7. razred, Osnovna škola „Vladimir Nazor“, Vrsar
Mentorica: Stjepana Čumigaš Krivačić, prof.
KATEGORIJA OŠ – TALIJANSKI JEZIK
„A tutti capita di avere paura“, Virginia Vendrame, 7. razred, Talijanska osnovna škola – Scuola elementare italiana „Bernardo Parentin“, Poreč
Mentorica: Ester Grubica, prof.
„Il mio primo successo“, Marie Lou Čugalj, 8. razred, Talijanska osnovna škola – Scuola elementare italiana „Bernardo Parentin“, Poreč
Mentorica: Ester Grubica, prof.
KATEGORIJA SŠ – HRVATSKI JEZIK
„Sreća“, Natali Bogojević, 2. razred opće gimnazije, Srednja škola „Mate Balota“, Poreč
Mentorica: Dunja Janko, prof.
„Kad 'zauvijek' ostane samo u sjećanju“, Nika Jurišević, 3. razred jezične gimnazije, Srednja škola „Mate Balota“, Poreč
Mentorica: Tina Horvat, prof.
„Ne otvaraj vrata“, Fran Šimunović, 3. razred opće gimnazije, Srednja škola „Mate Balota“, Poreč
Mentorica: Anči Ritossa Blažević, prof.
KATEGORIJA SŠ – TALIJANSKI JEZIK
„Una ragazza con due storie“, Tihana Melon, 2.a razred ekonomista, Srednja škola „Mate Balota“, Poreč
Mentorica: Daisy Ghersinich Fiškuš
Na svečanosti, glazbeni predah donio je David Pršurić, izuzetno muzikalni i talentirani učenik 6. razreda Umjetničke škole Poreč, u klasi učitelj Diega Vitasovića. Svojim virtuoznim sviranjem harmonike razveselio je okupljene, izvevši skladbu Vladimira Malicha „Toccata“.
Kako je trajni cilj ove višedesetljetne manifestacije poticanje umjetničkog, poglavito jezičnog izričaja, širiti granice prijateljstva, uvažavanja različitih stavova i razvijanje kreativnosti, Gradska knjižnica Poreč pozvala je sve učenike da se i sljedeće godine odvaže i okušaju u pisanom stvaralaštvu te sudjeluju u Natječaju Laurus nobilis. Jer PoZiCa, u ova skoro tri desetljeća svojega postojanja, neumorno sabire uspomene brojnih naraštaja djece Poreča, Zaboka i Crikvenice, a ispletene niti prijateljstva ostaju trajni zalog za sve nove naraštaje, kako djece, tako i njihovih mentora i mentorica. O važnosti samoga Natječaja Laurus nobilis i vrijednosti ove manifestacije za poticanje djece na pisano stvaralaštvo i na čitanje, govorio je i gradonačelnik Grada Poreča-Parenzo Loris Peršurić pohvalivši trud samih autora nagrađenih i pohvaljenih uradaka, njihove mentore te ravnatelje škola koji potiču likovno i literarno stvaralaštvo.
Za sam kraj večeri, svi su okupljeni uživali u glazbenoj poslastici u izvedbi izuzetno darovitog i kreativnog učenika 4. razreda Umjetničke škole Poreč u klasi učitelja Harisa Brkovića, Damiana Savića, koji je izveo „Improvizaciju po uzoru na sola Dannyja Casavanta“. Svečanost dodjele Nagrade vodila je maturantica porečke Srednje škole Mate Balote, Samuela Ajhner.

3.2. BOOKtiga - međunarodni festival pročitanih knjiga
[bookmark: _Toc452972979][bookmark: _Toc452973099][bookmark: _Toc474481515][bookmark: _Toc516817212][bookmark: _Toc28962404][bookmark: _Toc28962441]Izlaganjem luksuznog kolekcionarskog izdanja “Misala kneza Novaka” iz 1368., Gradska knjižnica Poreč obilježila je Dan hrvatske knjige, a to je bila najbolja moguća uvertira u četiri festivalska dana koja je donijela 18. po redu BOOKtiga. Sve je započelo u srijedu, 23. travnja točno u podne, i to predstavljanjem knjige „Insectenfressende Pflanzen“, odnosno prvog njemačkog izdanja knjige „Biljke mesožderke“ iz 1876. godine, čiji je original na engleskom jeziku, samo godinu dana ranije, objavio Charles Darwin. Ova vrijedna knjiga jedno je od rijetkih sačuvanih izdanja u cijeloj Europi, a stručno je restaurirana u Državnom arhivu u Pazinu i po prvi puta je predstavljena široj javnosti. U Institutu za poljoprivredu i turizam knjigu su predstavile dr. sc. Barbara Sladonja i Sanja Šetić, ing. kem. teh. Večernjim  se događanjima obilježila Noć knjige i to dodjelom Nagrade BOOKtiga ovogodišnjem laureatu, književniku Kristianu Novaku za njegov roman „Slučaj vlastite pogibelji“, a potom je Judita Franković Brdar upravo tu knjigu svojom moćnom interpretacijom pretvorila u filmski trenutak u kinu, čime je predstavljena ovogodišnja kampanja Studija Sonde „Odaberi knjigu. Uđi u film.“ 
U četvrtak, 24. travnja u 10 sati otvoren je BOOKtižin, sajam rabljenih knjiga u parku Matije Gupca, uz veliku i neprocjenjivu pomoć brojnih volontera porečke Knjižnice. Bogati fond upotpunila je i zanimljiva ponuda vrijednih izdanja antikvarijata iz Ljubljane, Beograda, Kopra, Rijeke, Zagreba i Pule. Među knjigama u parku, književnica Silvija Šesto porečkim je brojnim mališanima iz vrtića Crvenkapica i Paperino predstavila svoj bogati književni opus, a posebno „Čovječuljke“, jednu predivnu priču o starom pisaćem stroju koji je čarolijom stvaranja na papiru ostavljao trag čovječuljaka s kapicama i nožicama. Porečki učenici Srednje škole Mate Balote upoznali su se s osobitostima domaće celebrity kulture kojima se pozabavio u svojoj knjizi „Biti poznat - celebrity kultura na hrvatski način“, dr. Ozren Biti iz Instituta za etnologiju i folkloristiku u Zagrebu, a govorio je o sportašima, liječnicima, chefovima, političarima te brojnim drugima, naglasivši koliko je važno kritički promišljati o svim informacijama do kojih dolazimo. Večer je svojim gostovanjem obogatio Ante Tomić koji je predstavio svoj roman „Nada“ duhovitu i toplu priču o malim ljudima, njihovim svakodnevnim borbama i neuništivom duhu koji ih nosi kroz život. Okupljenoj publici pročitao je i ulomak iz svojega novoga romana koji će svjetlo dana ugledati na jesen.
Petak, 25. travnja je porečkim učenicima trećih razreda OŠ Poreč uljepšala jedna od najomiljenijih autorica za djecu, Sanja Polak, istaknuvši koja je velika važnost knjiga i čitanja i ispričavši im brojne priče iz života njezinih junaka, posebno iz života Pauline P. U Poreč su stigli članovi Hrvatskog društva karikaturista: Nik Titanik, Davor Trgovčević i Milan Lekić Lex s izložbom „Književnost u karikaturi - likovi iz poznatih svjetskih književnih djela u karikaturalnoj situaciji“ i oduševili okupljenu publiku. Svi su posjetitelji nakon otvorenja izložbe postali modeli našim brzopoteznim karikaturistima, što je donijelo opće oduševljenje i puno radosti. U Odjelu za djecu otvorilo se malo kazalište – a kamishibai predstave za djecu „Priče iz kovčega“ pripovijedao je antikvar Rok Glavan i donio puno uzbuđenja malima i velikima, koji su sve sa zanimanjem pratili. U isto vrijeme, u matičnom odjelu, predstavljena je knjiga „Velika važnost malih priča“, pristupačno napisana popularno-znanstvena knjiga o čitanju i čitateljskom odgoju te o važnosti dječjega rasta i razvoja uz knjige i čitanje, a predstavila ju je Marija Ott Franolić. Večer je bila rezervirana za putovanje „Od Dnjepra do Jadrana“. Putopisac Jasen Boko predstavio je svoj najnoviji putopis u kojem donosi priče o traganju za prapostojbinom Hrvata, Slavena i Indoeuropljana. Poput prave riznice znanja, ovaj je zaljubljenik u povijest i putovanja oduševio sve okupljene generacije.
Posljednjega dana BOOKtige, u subotu 26. travnja, održana je deveta po redu aukcija starih knjiga i tiskovina, pod nazivom „Udomi knjigu“, koju Gradska knjižnica Poreč, u suradnji s antikvarijatom Glavan iz Ljubljane te antikvarijatom Mali neboder iz Rijeke, svake godine priprema na BOOKtigi. Aukciju su vodili Rok Glavan i Tomo Vučinić, i ovim dinamičnim događanjem oduševili zaljubljenike u antikvarne knjige i tiskovine. U društvenom domu u Fuškulinu, koji  je bio domaćin ovoga susreta, održano je uistinu posebno predstavljanje romana „Premještanje snova“ sjajne hrvatske književnice, Mihaele Gašpar. Roman, koji progovara o položaju žene kao žrtve tradicionalnog patrijarhalnog odnosa oduševio je okupljene zaljubljenice u čitanje. 
Podršku su BOOKtigi, uz Grad Poreč-Parenzo, dali i Ministarstvo kulture i medija Republike Hrvatske, Istarska županija – Regione Istriana, Upravni odjel za kulturu i zavičajnost – Assessorato cultura e territorialità te Općina Vrsar – Orsera. I ovogodišnji su sajam rabljenih knjiga obogatili svojim ponudama gostujući antikvarijati: Mali neboder iz Rijeke, Antikvarijat Glavan iz Ljubljane, Antikvarijat Libris iz Kopra, Nova stvarnost iz Zagreba, Antikvarijat Mala akademija iz Beograda te Klub & knjižara Giardini 2 iz Pule. 

3.3. Nagrada BOOKtiga 
Noć knjige u Gradskoj knjižnici Poreč obilježila je dodjela Nagrade BOOKtiga ovogodišnjem laureatu, književniku Kristianu Novaku za njegov roman „Slučaj vlastite pogibelji“. Uistinu, rijetko se koji suvremeni domaći pisac može pohvaliti tolikim odjekom svojega stvaralaštva među čitateljskom publikom poput njega, a niti jedan se ne može pohvaliti činjenicom da je trostruki dobitnik Nagrade BOOKtiga, nagrade koju dodjeljuju upravo čitatelji Istarske županije, članovi narodnih knjižnica Istre. Na samom predstavljanju laureat je istaknuo kako mu je ovo peta po redu nagrada za ovaj roman, a da se iznimno veseli svakom novom povratku u Poreč. Pročelnik Upravnog odjela za kulturu i teritorijalnost Istarske županije – Assessorato cultura e territoralità della Regione Istriana, gospodin Vladimir Torbica uručio mu je priznanje – primjerak najčitanije knjige u narodnim knjižnicama Istarske županije, koja je, u duhu festivala, rabljena i ispisana osvrtima samih čitatelja. U ime osnivača Gradske knjižnice Poreč brojnoj se publici obratio saborski zastupnik i gradonačelnik Grada Poreča-Parenzo, gospodin Loris Peršurić.
Nakon same dodjele Porečani su ispisali svoju novu priču i javnim čitanjem ušli u film. Upravo su zaljubljenici u knjige svojim glasovima na posebnoj streaming platformi Gradske knjižnice Poreč izabrali knjigu "Slučaj vlastite pogibelji", koja je postala glavna zvijezda ovogodišnje BOOKtige. Vrsna hrvatska glumica, Judita Franković Brdar upravo je tu knjigu svojom moćnom interpretacijom pretvorila u filmski trenutak, zasluživši dugotrajni pljesak publike, ali i pohvale samog autora knjige. Kampanju „Odaberi knjigu. Uđi u film“ potpisuje Studio Sonda.

3.4. Mjesec hrvatske knjige
[bookmark: _Toc516817213][bookmark: _Toc28962405][bookmark: _Toc28962442]U svijetu prepunom kratkih vijesti i brzih pretraživanja, postoje utočišta u kojima se može zastati, pitati, tražiti, listati, saznavati, družiti i povezivati. To su knjižnice – one u kojima ideje žive, zajednička dobra koja nas iznova podsjećaju da znanje nije luksuz, već mora biti dostupno svima. Ovogodišnji Mjesec hrvatske knjige bio je posvećen upravo knjižničarima - onima koji čine srce svake knjižnice, onima koji nisu samo stručnjaci za knjige i čitanje, nego stvaratelji okruženja u kojem znanje raste, kultura se stvara i umnaža, a različitosti nalaze prostor za uvažavajući dijalog i toleranciju. A porečki su knjižničari odabrali put do svakoga žitelja trudeći se donijeti lijepu riječ svima onima koji su je željni. Osmišljen je bogat program u kojem su sudjelovale sve generacije, a održao se u Poreču i njegovim mjesnim odborima te u svim općinama Poreštine, kojima Knjižnica zahvaljuje na suradnji i podršci. Nastavila je Gradska knjižnica Poreč tako svoju veliku misiju širenja čitateljske mreže kroz projekt „Čitajmo da ne oguglamo“. U Mjesecu hrvatske knjige, književnica Jasminka Tihi Stepanić, 28. i 29. listopada, posjetila je škole u Vrsaru, Svetom Lovreču Pazenatičkom i Taru, a družila se i s članovima čitateljskog kluba u SŠ Mate Balote Poreč te im predstavila svoje romane za djecu i mlade koji su jedni od najčitanijih u porečkoj Knjižnici. Dana 7. studenoga Zoran Vakula predstavio je svoje slikovnice u OŠ Poreč te u PŠ Žbandaj te podario djeci pravu edukativnu meteo-zabavu. Djecu vrtićke dobi iz Tara, Vižinade, Kaštelira i Višnjana, 13. i 14. studenog,  posjetila je književnica Ines Marcijuš Kruljac, a družili su se s njom i učenici TOŠ/SEI Bernardo Parentin iz Poreča te mali čitači Odjela za djecu i mlade porečke Knjižnice, a svi zajedno uživali su u velikoj književnoj poslastici za djecu.
Simbolično, slijedeći puteve knjižnice na kotačima, kroz projekt kojem je potporu dalo Ministarstvo kulture i medija u programu „Razvoja publike“ kroz djelovanje bibliobusne službe, 15. listopada, porečki Mjesec hrvatske knjige svečano je otvoren u Dračevcu, u njihovom društvenom domu, gdje su Boris Domagoj Biletić, Valnea Delbianco i Vanesa Begić predstavili zbornik radova posvećen akademiku Josipu Bratuliću. Bila je to izvrsna prilika da se podsjetimo na važnost očuvanja istarske kulturne baštine. Petak, 17. listopada s porečkom djecom šestih razreda družila se književnica Melita Rundek, čija su djela jedna od omiljenijih lektirnih naslova. Srijeda, 22. listopada bila je rezervirana za književnika Kristijana Vujičića, a u petak, 31. listopada u Poreč stigao nam je u goste Jurica Pavičić, jedan od najčitanijih i najnagrađivanijih domaćih pisaca. Četvrtak 6. studenoga prognozirano je zanimljivo druženje Zorana Vakule i s odraslima, koje je ovaj svestrani meteorolog podsjetio na pučko vremenoslovlje - stare narodne izreke o vremenu i na njihovog medijski najvećeg promotora, Milana Sijerkovića. 
Dan hrvatskih knjižnica, 11. studenoga, u Poreču obilježen je gostovanjem Zorana Predina, slovenskog kantautora bogate umjetničke karijere, prepoznatljivog po jednostavnom stilu pisanja, dobrim dijalozima, uvijek uz dozu humora.
U Mjesecu hrvatske knjige održana je i edukativno - kreativna radionica za malene u okviru ciklusa „Petkom u pet“, a 5. studenoga u OŠ Finida, predstavljeno je 29. izdanje PoZiCe, zbornika literarnih i likovnih radova učenika Poreča, Zaboka i Crikvenice. 
Knjižnice su mjesta gdje je sve posvećeno knjizi i čitanju, ali u Mjesecu hrvatske knjige one uključuju sve svoje snage kako bi čitateljima pokazale da je s knjigom moguće putovati daleko, da ne postoje ni prepreke ni granice i da knjiga uvijek sebi probije put. 

Jubilarni 30. književni susret održao se 25. svibnja 2025. godine u Rapavelu, kraj Višnjana, na izvoru žive vode Badavca. Ove godine je pod geslom „Zaronjenost svjetlosti i prozračna prisutnost”, na susretima nastupio i Tomislav Marijan Bilosnić, hrvatski književnik i slikar iz Zadra, predsjednik Ogranka DHK Zadar. Na Badavci su svoje književne uratke kazivali i književnici: Tomislav Milohanić Slavić, voditelj i idejni začetnik manifestacije, Hrvojka Mihanović Salopek, predsjednica DHK, Boris Domagoj Biletić, predsjednik Istarskog ogranka DHK te Nada Galant, Stanislav Habjan, Vjekoslava Jurdana, Daniel Mohorović, Mile Pešorda, Vesna Petrić Terzić i Diana Rosandić Živković. Na Badavci je nastupio i Davor Terzić, glazbenik, Drago Draguzet, govornik Istarskog razvoda, učenica Neva Blažević, ovogodišnja laureatkinja Nagrade Larus nobilis, Folklorna skupina OŠ Jože Šuran Višnjan i Kumpanija Kosirići Tinjan.
Organizator Književnih susreta Badavca je Društvo hrvatskih književnika – Istarski ogranak, a suorganizator je Gradska knjižnica Poreč. Pokrovitelji su Ministarstvo kulture i medija Republike Hrvatske, Grada Pule – Città di Pola te općine Karojba,  Višnjan  i  Tinjan .

3.6. Verši na šterni
Svaki idiom, ma kako malen bio, sadrži u sebi jedan unikatan svijet koji se njime održava, koji njime reproducira svoju memoriju, svoju usmenu predaju, svoju književnost. Nestanak bilo kojega idioma znači redukciju kulturnog diverziteta svijeta, njegovo osiromašenje. Ako je svijet siromašniji nestankom bilo koje biljne ili životinjske vrste, još je više osiromašen gubitkom bilo kojeg idioma jer njegovim nestankom nestaje i taj svijet, a smrt jezika je smrt cijeloga svijeta kojemu taj jezik pripada, kako je na šterni i u svom predgovoru 32. po redu zbirke čakavskih pjesama Verši na šterni istaknuo ovogodišnji izbornik Verši, uvaženi prof. emerit. Joško Božanić, najbolji je kratki osvrt na 32. susret čakavskih pjesnika Verši na šterni, održan 14. lipnja u Vižinadi. Gradska knjižnica Poreč organizator je ove manifestacije i nakladnik istoimene zbirke pjesama, manifestacije koja je zagazila u četvrto desetljeće svojega postojanja, a kroz sve te minule godine na šterni u Vižinadi okupljali su se, a to s ponosom i danas čine, čuvari domaće beside. Izborniku je u ruke stiglo više od dvije stotine pjesama iz pera 90 autora, a on je izabrao njih 61 za tiskanje u zbirci pjesama XXXII. Verši na šterni, čije idejno rješenje koje krasi naslovnicu te grafičko oblikovanje potpisuje Studio za vizualne komunikacije Na broju 8. 
Na Battistellinoj šterni u Vižinadi, u ime domaćina, Općine Vižinada, goste je pozdravio načelnik Općine Vižinada, gospodin Marko Ferenac, istaknuvši kako Općina s radošću podržava Verše  koji imaju istaknuto mjesto u očuvanju baštine. U svome obraćanju okupljenima, ravnateljica Gradske knjižnice Poreč, Irides Zović, između ostalog, napomenula je kako je na natječaj pristiglo preko 200 pjesama iz različitih dijelova Hrvatske, ali i šire, što je veliki zalog za budućnost. Vrijednost ove manifestacije prepoznaju i svoju podršku daju Upravni odjel za kulturu i zavičajnost Istarske županije te Ministarstvo kulture i medija Republike Hrvatske. Na susretu je prisutne pozdravio pročelnik za kulturu Istarske županije Vladimir Torbica osvrnuvši se na važnost dijalektalne riječi, ali i onih koji je njeguju i čuvaju izrazivši veliku zahvalu svim pjesnicima koji upravo danas na Battistelinoj šterni sa svima nama dijele svoje stihove. 
Dugogodišnji kontinuitet ove manifestacije i njezino neumorno širenje i izvan granica istarskog poluotoka, samo je potvrda da čakavska riječ ima svoje čvrsto mjesto među njezinim govornicima. Pristigli su na šternu pjesnici iz svih krajeva Istre, s Kvarnera i s kvarnerskih otoka, iz Dalmacije i s njezinih otoka, što svjedoči kako manifestacija Verši na šterni ne poznaje granice među brojnim čakavskim govorima. Na Battistellinoj šterni pjesme su kazivali: Anita Crevatin, Nadija Disiot, Drago Draguzet, Mirjana Ferenčić, Vladimiro Gagliardi, Nada Galant, Dragan Gortan, Alvijana Klarić, Nikola Kuzmičić, Vesna Milan, Cvjetana Miletić, Tomislav Milohanić (Slavić), Silvana Milotić, Ina Padovan, Josip Pariž, Ana Marija Pavlović, Tea Perinčić, Alida Perkov, Vesna Petrić Terzić, Gracijela Putina,  Snježana Radetić, Nerina Saulig, Remiđo Sošić, Marino Turčić, Nevenka Uljanić i Marica Žanetić Malenica.
Uz stihove izabranih pjesnika, Battistellinom šternom odzvanjala je pjesma ženske vokalne skupine Zajednice Talijana iz Poreča - Le Parentine, skupine koja njeguje i čuva etno glazbenu baštinu. Izvele su pjesme „Da bi znalo“ i „Kad san bija blizu Žminja grada“.
Okupljene je kroz predstavljanje zbirke vodila Dorina Tikvicki, a druženje pjesnika  nastavilo se uz okrepu u organizaciji domaćina Općine Vižinada, uz tradicionalno rezanje torte.

[bookmark: _Toc452972982][bookmark: _Toc452973102][bookmark: _Toc474481518][bookmark: _Toc516817215][bookmark: _Toc28962407][bookmark: _Toc28962444]3.7. „Dam-daš: volonteri u akciji“
Projekt „Dam – daš: volonteri u akciji“ zajednički je nazivnik za aktivnosti knjižnice na polju cjeloživotnog učenja koji se provodi od 2009. godine, a oslanja se na sredstva i prostor knjižnice te volonterski rad naših sugrađana. Tijekom izvještajne godine, tijekom 17. po redu ciklusa, održane su brojne radionice za sve generacije, a volonteri su bili i dijelom adventskog programa.

	nadnevak
	vrsta aktivnosti
	 br. posjetitelja

	5. veljače
	Kaligrafija za početnike – radionica pod vodstvom Dee Curić
	17

	12. veljače
	Radionica amaterskog dekorativnog slikanja  pod vodstvom Jagode Jovović
	12

	25. studenog
	„Muškarci i žene – razlike u fizičkom tijelu i psihičkoj stvarnosti“ – predavanje dr. med. Slavice Ezgete
	12

	28. studenog
	Radionica jačanja roditeljske kompetencije s Jasenkom Korlević
	7

	9. prosinca
	Kreativna radionica kukičanja za odrasle: „Ispleteni blagdani“ s Melitom Horvat
	14

	11. prosinca
	Kreativna radionica za odrasle: „Blagdanske dekoracije iz prirode“ sa Silvijom Knežević
	13

	13. prosinca
	Kreativna radionica suhog filcanja za odrasle: „Blagdanske rukotvorine“ s Anitom Kordić i Anom Švarc
	13

	
	UKUPNO: 7
	88


Tablica 3. Popis radionica i broj polaznika iz projekta „Dam-daš: volonteri u akciji“

Čitateljske navike stječu se od najranije dobi, stoga toj dobnoj populaciji posvećujemo izrazitu pozornost, kako organiziranjem dječjih programa, tako i nabavom popularno-znanstvene te obrazovne literature. Na 38 aktivnosti organiziranih tijekom 2025. godine, nazočilo je 749 djece. Pričaonice i radionice zamišljene su kao kreativno provođenje slobodnog vremena, razvijanja rane pismenosti, stvaranja navike dolaska u knjižnicu i poticanja čitanja kod djece od najranije dobi.

Rad odjela za djecu prepoznat je kod naših najmlađih korisnika, a ostvaruje se kroz književne susrete, predavanja, likovne i kreativne radionice, igrokaze, tematske igraonice, pričaonice, animacijsko-edukativne posjete i pridonosi krajnjem cilju – stvaranju čitalačkih navika. 


	    Nadnevak                                           vrsta aktivnosti
	              br.   Posjetitelja

	17. siječnja 
	Edukativno-kreativna radionica: „Polarni medo je tužan“
	23

	24. siječnja
	Edukativno-kreativna radionica: „Klice“
	27

	31. siječnja
	Edukativno-kreativna radionica: „Idemo na tutu“
	24

	7. veljače
	Edukativno-kreativna radionica: “Ptić vrtlarić“
	26

	14. ožujka
	„Kad ja jednom budem…“ – radionica za djecu u okviru „Mjeseca podužetništva u Poreču 2025.“
	35

	19. rujna
	Edukativno-kreativna radionica u okviru programa TIK-a – „Glazba ima riječ“
	24

	6. listopada
	Dječji tjedan – Digitalna escape avantura „Crvenkapica“
	9

	10. listopada
	Dječji tjedan – „Svako dijete ima pravo na svog Ofucanka“
	29

	24. listopada
	„Mali mucasti knjižničar“ – edukativno-kreativna radionica u okviru programa MHK
	26

	                                    UKUPNO: 9
	223

Projekt „Prije mora do Marafora“ osmišljen kao idealan način provođenja slobodnog vremena tijekom školskih praznika, potičući na igru i učenje te komunikaciju i kontakt s drugim sudionicima. Zahvaljujući kvalitetnim i zanimljivim aktivnostima te velikom interesu djece, projekt je održan i u 2025. godini.

	Nadnevak
	vrsta aktivnosti
	 br. Posjetitelja

	4. srpnja
	Edukativno-kreativna radionica „Učimo roniti“
	24

	11. srpnja
	Edukativno-kreativna radionica „Sluzava priča o urednosti“
	27

	18. srpnja
	Edukativno-kreativna radionica „Da sam ja suncokret“
	26

	25. srpnja
	Edukativno-kreativna radionica „Zeko Riki“
	30

	1. kolovoza
	Edukativno-kreativna radionica „Žuri polako“
	35

	8. kolovoza
	Edukativno-kreativna radionica „Vjeruj u sebe“
	31

	29. kolovoza
	Društvene igre s Udrugom „Štrige“
	19

	
	UKUPNO: 7
	192

4.3. Informativno-edukativne posjete
Osim tematskih radionica, u Gradskoj knjižnici Poreč, u suradnji s učiteljima, profesorima i knjižničarkama osnovnih škola Poreštine, za naše najmlađe održane su edukacije korisnika pod stručnim vodstvom djelatnica knjižnice:

	nadnevak
	skupna edukacija korisnika

	br. Posjetitelja


	20. ožujka
	Posjet DV „Radost“
	18

	20. ožujka
	Posjet DV „Radost“
	11

	4. travnja
	Posjet 3.a razreda OŠ Finida 
	19

	4. travnja
	Posjet 3.b razreda OŠ Finida
	19

	17. travnja
	Posjet DV „Radost“ – Meduze
	13

	9. svibnja
	Posjet 1. razreda OŠ Jože Šurana Višnjan
	12

	9. svibnja
	Posjet 1. razreda OŠ Jože Šurana Kaštelir
	10

	9. svibnja
	Posjet 1. razreda OŠ Jože Šurana Vižinada
	8

	13. svibnja
	Posjet DV „Radost“ Soba 3
	22

	13. svibnja
	Posjet DV „Radost“ jaslice
	9

	13. svibnja
	Posjet DV „Radost“ Soba 4
	19

	10. lipnja
	Posjet 1. razreda OŠ Vladimira Nazora Vrsar
	22

	14. rujna
	Posjet DV Poreč – Parenzo - Pinija
	13

	16. rujna
	Posjet DV „Paperino“
	25

	16. rujna
	Posjet 1.b razreda opće gimnazije SŠ Mate Balote
	17

	15. listopada
	Posjet DV „Radost“
	12

	22. listopada
	Posjet Posebnog odjela 2 OŠ Poreč
	5

	29. listopada
	Posjet 1. razreda OŠ Poreč
	19

	4. studenog
	Posjet 1. b razreda opće gimnazije SŠ Mate Balote
	18

	12. studenog
	Posjet DV Poreč – „101 Dalmatinac“
	21

	12. studenog
	Posjet DV „Radost“ – jaslice
	11

	17. studenog
	Posjet Posebnog odjela 1 i 2 OŠ Poreč
	11

	
	UKUPNO: 22
	334

5. Aktivnosti u Matičnom odjelu
U izvještajnoj godini u Gradskoj knjižnici Poreč održana su 34 književna susreta, stručna predavanja te knjižni sajmovi:
	nadnevak
	događanje
	 br. Posjetitelja


	
	
	

	27. siječnja
	Predstavljanje knjige “Lipi moji 12” 
	37

	13. veljače
	Druženje s Feručom Lazarićem „Kad zagrliš sljepoću i s njom osvojiš svjetske planinarske vrhove“
	17

	6. ožujka
	Predstavljanje knjige „Burnout – priča o nama“ Krunoslava Nujića
	18

	12. ožujka
	“Kako imati vlastitu hranu dostupnu cijele godine” – predavanje Silvije Kolar-Fodor
	45

	1. travnja
	Predstavljanje knjige „Matija” Drage Hedla
	31

	11. travnja
	Predstavljanje romana „Kad sam pročitala plavu bilježnicu” Sniježane Matejčić
	48

	23. travnja
	Predstavljanje knjige  „Insectenfressende Pflanzen“ Charlesa Darwina u Institutu za poljoprivredu i turizam Poreč
	12

	23. travnja
	Javno interpretativno čitanje knjige po izboru korisnika „Odaberi knjigu. Uđi u film“ u kinodvorani Pučkog otvorenog učilišta Poreč
	36

	23. travnja
	Dodjela nagrade „BOOKtiga“ za knjigu
„Slučaj vlastite pogibelji“ Kristiana Novaka
	48

	24. -26. travnja
	BOOKtižin – sajam rabljenih knjiga u Parku Matije Gupca
	1412

	25. travnja
	Književno druženje „Svi dnevnici Pauline P.“ sa Sanjom Polak u Parku Matije Gupca
	72

	25. travnja
	Procjena i otkup starih knjiga „Sat za kolekcionare“ u Parku Matije Gupca, voditelji Rok Glavan i Tomo Vučinić
	10

	25. travnja
	Otvaranje izložbe „Književnost u karikaturi“ uz brzopotezne portretne karikature publike, gosti Nik Titanik, Milan Lekić Lex i Davor Trgovčević
	16

	25. travnja
	Kamishibai predstava za djecu „Male priče iz kovčega“, izvođač Rok Glavan
	22

	25. travnja
	Predstavljanje knjige „Od Dnjepra do Jadrana“ Jasena Boka
	35

	26. travnja
	Aukcija knjiga „Udomi knjigu“ u Parku Matije Gupca, voditelji Rok Glavan i Tomo Vučinić
	12

	5. svibnja
	Laurus nobilis – proglašenje dobitnika u Istarskoj sabornici
	80

	3. lipnja
	Promociju knjige „Čovjek – vodič koji smo trebali dobiti pri rođenju“ Dalibora Petrinića
	50

	13. lipnja
	Predstavljanje knjige „Magi – Kao da je bila nekad” u porečkoj knjižnici
	28

	14. lipnja 
	Verši na šterni u Vižinadi
	89

	15. rujna
	„Okarina: tradicijsko glazbalo“ – predavanje etnomuzikologa i glazbenika Branislava Ostojića
	5

	5. studenog
	Predstavljanje zbirke „XXIX. PoZiCa“ u OŠ Finida, s učenicima pohvaljenim na natječaju Laurus nobilis 2025. kao gostima
	65

	11. studenoga
	Predstavljanje knjige Zorana Predina „Cirkus Astralis“ u okviru MHK
	38

	
	UKUPNO: 23
	2.226

6. Bibliobusna služba Gradske knjižnice Poreč 
Bibliobusna služba Gradske knjižnice Poreč od prosinca 2023. godine putuje s knjigama do svakoga stanovnika grada. Jedina je to putujuća knjižnica u Istarskoj županiji, a njezine usluge dostupne su stanovnicima grada Poreča i prigradskih naselja, jer pokriva svih deset mjesnih odbora. Prostorno su obuhvaćeni sam Grad Poreč te svi njegovi mjesni odbori. Bibliokombi je dostupan korisnicima na području mjesnih odbora Varvari, Žbandaj, Baderna, Nova Vas, Červar Porat, Fuškulin, kod Doma za starije i nemoćne osobe te na nekoliko gradskih punktova, a svaki od navedenih obilazi dvaput mjesečno. Raspored bibliobusnih stajališta i dolazaka kombija na odredišta dostupan je na stranicama Gradske knjižnice Poreč (www.knjiznicaporec.hr). Do knjige sada puno lakše mogu doći i nepokretne i teško pokretne osobe jer im Knjižnica omogućuje dostavu knjiga na kućni prag. Svim zainteresiranim korisnicima dostupan je fond od 2.000 jedinica knjižne građe. Knjižničar, osim za posudbu građe, stoji na raspolaganju i za informacijske usluge, a također se organiziraju i različita događanja. Bibliokombi s današnjim danom broji 201 člana, od kojih su velika većina novopridošli korisnici; ostali su već postojeći korisnici Gradske knjižnice Poreč kojima je, iz raznoraznih razloga, postalo otežano dolaziti do knjižnice na Maraforu (stariji korisnici, korisnici s invaliditetima, roditelji s malom djecom...) te su se odlučili na posuđivanje građe isključivo iz fonda bibliokombija. 

6.1. „Putevima knjižnice na kotačima“
U sklopu bibliobusne službe, u blibliokombiju i na dogovorenim stajalištima, organizirana su raznolika događanja. Uz 36 pripovijedanja i popratnih igraonica u izvedbi knjižničara u bibliobusnoj službi, i uz prvi posjet Festivalu bibliobusa koji se ove godine održao 5. i 6. lipnja u Virovitici, možemo se pohvaliti i uspješno provedenom, sasvim novom programskom djelatnošću pod naslovom „Putevima knjižnice na kotačima“. Putujući „Putevima knjižnice na kotačima“ Porečani  su se družili s renomiranim imenima hrvatske kulturne scene: Sanjom Lovrenčić, Zoranom Žmirićem, Silvijom Šesto, Ozrenom Bitijem, Marijom Ott Franolić, Jasenom Bokom, Mihaelom Gašpar, Nives Madunić Barišić, Mladenom Blaževićem, Markom Gregurom,  Marinom Šur Puhlovski, Borisom Domagojem Biletićem,  Melitom Rundek, Kristijanom Vujičićem, Juricom Pavičićem, Igorom Grbićem, Zoranom Vakulom i Ines Marciuš Kruljac. Sve su to autori koji su u izvještajnom razdoblju građanima i građankama, od najmlađih do najstarijih, donijeli raznolikost žanrovskih vrsta, među kojima su mogli odabrati romane, publicistička djela, knjige za djecu, poeziju, slikovnice, znanstvene knjige, eseje i kritike, za svakoga ponešto. Programom „Putevima knjižnice na kotačima“ Gradska knjižnica Poreč učinila je još jedan veliki iskorak u širenju kulture na području Grada Poreča te svih njegovih mjesnih odbora, i to organizacijom brojnih događanja prateći puteve pokrenute bibliobusne službe. Bibliobusna služba od velikog je značaja za društvenu zajednicu u kojoj Gradska knjižnica Poreč djeluje, stvarajući svima jednake mogućnosti sudjelovanja u kulturnim događanjima. Osmišljenim aktivnostima osnažila se kultura čitanja, ali i sam pristup brojnim kulturnim događanjima namijenjenih ponajprije ranjivim skupinama; djeci, mladima, starijim osobama te osobama s invaliditetom, a koje su najizloženije riziku od socijalne isključenosti. Kulturna događanja organizirana su u društvenim domovima u blizini stajališta, u školama i vrtićima koji gravitiraju stajalištima, u parkovima u blizini stajališta, u skladu s prostornim i drugim organizacijskim mogućnostima pojedinih mjesnih odbora. Kulturna događanja bila su veoma rijetka na mnogim od tih mjesta, stoga su uloženi veliki napori u samu promociju događanja u suradnji s predstavnicima odbora. Organizacija književnih druženja u manjim prigradskim naseljima pokazala se veoma zahtjevnom, ali je ovakav oblik interakcije lokalne zajednice i autora donio pregršt obostranog zadovoljstva. Videozapisi snimljenih intervjua s gostujućim autorima dostupni su na YouTube kanalu Knjižnice: https://www.youtube.com/@gradskaknjiznicaporec880
	nadnevak
	program/događanje u sklopu bibliobusne službe
	br. posjetitelja


	16. siječnja
	Pripovijedanje u Novoj Vasi
	12

	11. ožujka
	Pripovijedanje u Žbandaju
	12

	13. ožujka
	Pripovijedanje u Novoj Vasi
	16

	18. ožujka
	Pripovijedanje u Varvarima
	14

	20. ožujka
	„Putevima knjižnice na kotačima“ — gostovanje Sanje Lovrenčić u OŠ Finida-PŠ Nova Vas i predstavljanje knjige „Hrvatske narodne bajke“
	45

	20. ožujka
	„Putevima knjižnice na kotačima“ — gostovanje Sanje Lovrenčić u OŠ Finida i predstavljanje knjige „Hrvatske narodne bajke“
	35

	25. ožujka
	Pripovijedanje u Žbandaju
	16

	27. ožujka
	Pripovijedanje u Velom Maju
	10

	27. ožujka
	Pripovijedanje u Novoj Vasi
	17

	11. travnja
	„Putevima knjižnice na kotačima“ — gostovanje Zorana Žmirića u SŠ Mate Balote i predstavljanje romana „Visoke trave“
	42

	24. travnja
	„Putevima knjižnice na kotačima“ — gostovanje Silvije Šesto u Parku Matije Gupca i predstavljanje slikovnice „Čovječuljci“
	85

	24. travnja
	„Putevima knjižnice na kotačima“ — gostovanje Ozrena Bitija u GK Poreč i predstavljanje knjige „Biti poznat“
	31

	25. travnja
	„Putevima knjižnice na kotačima“ — gostovanje Marije Ott Franolić u GK Poreč i predstavljanje knjige „Velika važnost malih priča“
	15

	25. travnja
	„Putevima knjižnice na kotačima“ — gostovanje Jasena Boka u SŠ Mate Balote i predstavljanje putopisa „Od Dnjepra do Jadrana“
	40

	26. travnja
	„Putevima knjižnice na kotačima“ — gostovanje Mihaele Gašpar u Fuškulinu i predstavljanje romana „Premještanje snova“
	13

	29. travnja
	Pripovijedanje u Baderni
	2

	7. svibnja
	 „Putevima knjižnice na kotačima“ — gostovanje Nives Madunić Barišić u Červar Portu i predstavljanje slikovnice „Dječak koji je bježao“
	7

	7. svibnja
	„Putevima knjižnice na kotačima“ — gostovanje Nives Madunić Barišić u Kukcima i predstavljanje knjige „Žene koje vrište u sebi“
	55

	8. svibnja
	Pripovijedanje u Velom Maju
	16

	8. svibnja
	Pripovijedanje u Novoj Vasi
	16

	15. svibnja
	Pripovijedanje u Dračevcu
	3

	20. svibnja
	Pripovijedanje u Žbandaju
	9

	23. svibnja
	„Putevima knjižnice na kotačima“ — gostovanje Mladena Blaževića u Domu za starije i nemoćne osobe Poreč i predstavljanje knjige „Atlas za slijepe putnike“
	52

	27. svibnja
	Pripovijedanje u Baderni
	6

	29. svibnja
	Pripovijedanje u Dračevcu
	2

	5. lipnja
	Predstavljanje bibliobusne službe prilikom posjete Virovitici, povodom 11. Festivala bibliobusa
	28

	6. lipnja
	Pripovijedanje u vrtiću „Cvrčak“ prilikom posjete Virovitici, povodom 11. Festivala bibliobusa
	16

	10. lipnja
	Pripovijedanje u Baderni
	12

	24. lipnja
	Pripovijedanje u Baderni
	12

	26. lipnja
	Pripovijedanje u Dračevcu
	2

	30. lipnja
	„Putevima knjižnice na kotačima“ — gostovanje Marka Gregura u Červar Portu i predstavljanje romana „Ekspozicija tame“
	24

	16. rujna
	Pripovijedanje u Baderni
	10

	17. rujna
	„Putevima knjižnice na kotačima“ — gostovanje Marine Šur Puhlovski u GK Poreč i predstavljanje zbirke pjesama „Neponovljiva“
	25

	18. rujna
	Pripovijedanje u Dračevcu
	6

	25. rujna
	Pripovijedanje u Velom Maju
	12

	9. listopada
	Pripovijedanje u Velom Maju
	12

	9. listopada
	Pripovijedanje u Novoj Vasi
	14

	14. listopada
	Pripovijedanje u Baderni
	8

	15. listopada
	„Putevima knjižnice na kotačima“ — gostovanje Borisa Domagoja Biletića u Dračevcu i predstavljanje knjige „Fala delu i težaku“
	14

	17. listopada
	 „Putevima knjižnice na kotačima“ — gostovanje Melite Rundek u GK Poreč i predstavljanje romana „Moja mama je bajkerica“
	75

	21. listopada
	Pripovijedanje u Finidi
	14

	21. listopada
	Pripovijedanje u Žbandaju
	17

	22. listopada
	„Putevima knjižnice na kotačima“ — gostovanje Kristijana Vujičića u GK Poreč i predstavljanje romana „U ime i oca sina i kćeri“
	12

	23. listopada
	Pripovijedanje u Novoj Vasi
	15

	24. listopada
	Predstavljanje Bibliobusne službe Gradske knjižnice Poreč i pripovijedanje u Knjižnici Špansko-sjever u Zagrebu
	19

	28. listopada
	Pripovijedanje u Baderni
	10

	30. listopada
	Pripovijedanje u Dračevcu
	2

	31. listopada
	„Putevima knjižnice na kotačima“ — gostovanje Jurice Pavičića u GK Poreč i predastavljanje romana „Žigice“
	20

	4. studenog
	Pripovijedanje u Finidi
	16

	6. studenog
	„Putevima knjižnice na kotačima“ — gostovanje Igora Grbića u SŠ Mate Balote i predstavljanje knjige „Istarska freskočašća“
	42

	6. studenog
	„Putevima knjižnice na kotačima“ — gostovanje Zorana Vakule u GK Poreč i predstavljanje knjige „Vjerske teme i vrijeme“
	25

	6. studenog
	Pripovijedanje u Velom Maju
	16

	6. studenog
	Pripovijedanje u Novoj Vas
	5

	7. studenog
	 „Putevima knjižnice na kotačima“ — gostovanje Zorana Vakule u GK Poreč i predstavljanje slikovnice „Pahuljasta“
	45

	13. studenog
	„Putevima knjižnice na kotačima“ — gostovanje Ines Marciuš Kruljac u TOŠ/SEI Bernardo Parentin Poreč i predstavljanje slikovnice „Traže se cirkusanti“
	34

	14. studenog
	 „Putevima knjižnice na kotačima“ — gostovanje Ines Marciuš Kruljac u GK Poreč i predstavljanje slikovnice „Velika frka oko nestalog brka“
	45

	20. studenog
	Pripovijedanje u Velom Maju
	14

	20. studenog
	Pripovijedanje u Novoj Vasi
	15

	9. prosinca
	Pripovijedanje u Baderni
	8

	
	UKUPNO: 59
	1.215


Tablica 8. Popis događanja u organizaciji bibliobusne službe tijekom 2025.

[bookmark: _Toc516817227][bookmark: _Toc28962420][bookmark: _Toc28962457][bookmark: _Toc452972991][bookmark: _Toc452973111][bookmark: _Toc474481528][bookmark: _Toc366854231][bookmark: _Toc431283761]7. Kampanja „Čita(j)mo da ne oguglamo!“ 
Tijekom izvještajne godine, Gradska knjižnica Poreč nastavila je s aktivnostima kroz kampanju „Čita(j)mo da ne oguglamo“, čiji je početak objavljen 2023. godine, u povodu Svjetskog dana knjige i autorskih prava, koji se obilježava 23. travnja. Kako porečka knjižnica opslužuje stanovnike na području grada Poreča te pripadajućih gravitirajućih općina Vrsar, Sveti Lovreč, Vižinada, Višnjan, Kaštelir-Labinci, Tar-Vabriga i Funtana, te je u jednakoj mjeri otvorena prema svim stanovnicima širom Poreštine, dodatni je poticaj razvijanju čitalačkih navika djece i mladih te kvaliteti života predškolske i školske populacije provođenje kampanje „Čita(j)mo da ne oguglamo!“, s ciljem da se omogući besplatna članarina za svu djecu i mlade u dobi do 15. godine života na području Poreštine u suradnji s nadležnim općinama u tim mjestima. Grad Poreč – Parenzo prvi je dao podršku Knjižnici, a pozivu se odazvalo i svih sedam spomenutih općina Poreštine. Čitateljske navike stječu se od najranije dobi, stoga toj dobnoj populaciji posvećujemo izrazitu pozornost, kako organiziranjem prigodnih programa, tako i nabavom popularno – znanstvene te obrazovne literature namijenjene svim dobnim skupinama djece i mladih. Poznato je da je čitanje i poticanje čitanja važno u socijalnom, intelektualnom i emocionalnom razvoju djece i mladih te donosi brojne prednosti za njihov daljnji razvoj. Ovo je još jedan korak dalje u nastojanju da knjiga uistinu do svakoga pronađe put. Nastavila je Gradska knjižnica Poreč i u izvještajnoj godini misiju širenja čitateljske mreže kroz projekt „Čitajmo da ne oguglamo“. U Mjesecu hrvatske knjige, književnica Jasminka Tihi Stepanić, 28. i 29. listopada, posjetila je škole u Vrsaru, Svetom Lovreču Pazenatičkom i Taru te im predstavila svoje romane za djecu i mlade koji su jedni od najčitanijih u porečkoj Knjižnici. Dana 7. studenoga Zoran Vakula predstavio je svoje slikovnice u OŠ Poreč te u PŠ Žbandaj te podario djeci pravu edukativnu meteo - zabavu. Djecu vrtićke dobi iz Tara, Vižinade, Kaštelira i Višnjana, 13. i 14. studenog, posjetila je književnica Ines Marcijuš Kruljac i predstavila im svoju slikovnicu „Traže se cirkusanti“, a svi zajedno uživali su u velikoj književnoj poslastici za djecu.
	nadnevak
	program/događanje unutar projekta „Čita(j)mo da ne oguglamo!“
	 br. posjetitelja


	28. listopada
	Druženje s Jasminkom Tihi Stepanić u OŠ Joakima Rakovca Sveti Lovreč
	56

	28. listopada
	Druženje s Jasminkom Tihi Stepanić OŠ Vladimira Nazora Vrsar
	158

	29. listopada
	Druženje s Jasminkom Tihi Stepanić OŠ Tar-Vabriga
	69

	7. studenog
	Druženje sa Zoranom Vakulom u OŠ Poreč
	45

	7. studenog
	Druženje sa Zoranom Vakulom u OŠ Poreč/PŠ Žbandaj
	42

	13. studenog
	Druženje s Ines Marciuš Kruljac u DV Poreč-Parenzo/PV Vižinada
	18

	13. studenog
	Druženje s Ines Marciuš Kruljac u DV Višnjan
	43

	14. studenog
	Druženje s Ines Marciuš Kruljac u DV Morski konjić Tar
	12

	14. studenog
	Druženje s Ines Marciuš Kruljac u DV Poreč-Parenzo/PV Kaštelir
	34

	
	UKUPNO: 9
	477


[bookmark: _Toc30085226][bookmark: _Toc474481533][bookmark: _Toc516817233][bookmark: _Toc28962422][bookmark: _Toc28962459]Tablica 9. Popis događanja unutar kampanje „Čita(j)mo da ne oguglamo“

8. Čitateljski klubovi 
Čitateljski klubovi porečke Knjižnice, koji su se stvarali i koji se stvaraju, koji su postojali i mijenjali se, koji traju i rastu, plamen su čitateljskog žara naših korisnika. Oni, na svojim mjesečnim druženjima, imaju priliku iznijeti vlastite doživljaje i mišljenja o pročitanom, ne zaboravljajući pritom da je svačije mišljenje važno i da se svačiji pogled na djelo poštuje. Ojačani pozitivnim ozračjem, oni rastu, razvijaju sposobnost izražavanja, učvršćuju samopouzdanje, argumentirajući svoje stavove i oblikujući neke nove svjetonazore i nove vidike.
Od 2021. godine, plodnom suradnjom Gradske knjižnice Poreč i porečkih srednjih škola, u okviru velikog europskog projekta „Na istoj strani(ci)“, koji je Knjižnica provodila u partnerstvu s Gradom Porečom – Parenzo, formiran je čitateljski klub „M&M“, a pod vodstvom profesorica hrvatskog jezika Srednje škole Mate Balote djelovanje kluba nastavljeno je i po završetku programskih aktivnosti iz projekta, uz stalnu stručnu i programsku podršku Gradske knjižnice Poreč. Aktivnosti uključuju književne susrete s hrvatskim i inozemnim autorima, radionice čitanja, dramske radionice, tribine te predstavljanja i promocije knjiga. U Izvještajnoj godini družili su se s putopiscem Jasenom Bokom i književnicom za djecu i mlade Jasminkom Tihi Stepanić. 
S druženjima su nastavili i klubovi čitatelja „KnjižeRaj“ i „BookLab“, a njihov angažman velik je poticaj i izazov Gradskoj knjižnici Poreč da nastavimo kreirati pozitivno ozračje u kojem će svi naši zainteresirani korisnici moći uživati u razmjeni interpretacija pročitanih djela, jer uistinu možemo reći da je svaka pročitana knjiga poslastica i svako iskustvo pročitanoga oblikuje i nas same.

	nadnevak
	program/događanje 
	 br. posjetitelja


	
	„KNJIŽERAJ“
	

	13. siječnja
	Dimkovska, Lidija: Kad smo napustili Karla Liebknechta
	10

	10. veljače
	Vujčić, Marina: Tuđi život
	12

	10. ožujka
	Periš, Želimir: Mladenka kostonoga
	11

	14. travnja
	Pavičić, Jurica: Mater dolorosa
	9

	12. svibnja
	Kang, Han: Vegetarijanka
	10

	9. lipnja
	Šur Puhlovski, Marina: Divljakuša
	11

	14. srpnja
	Matanović, Julijana: Stoji ti put
	12

	11. kolovoza
	Baretić, Renato: Osmi povjerenik
	8

	8. rujna
	Shafak, Elif: I nebom teku rijeke
	12

	13. listopada
	Perrin, Valerie: Oni koje nitko ne posjećuje
	10

	10. studenog
	Walsh, Catherine: Božićna romansa
	9

	8. prosinca
	Lee, Harper: Ubiti pticu rugalicu
	10

	
	UKUPNO: 12
	124

	
	
	

	
	„BookLab“
	

	8. siječnja
	Novak, Kristian: Ciganin, ali najljepši
	12

	5. veljače
	Baretić, Renato: Osmi povjerenik
	13

	5. ožujka
	Mazzantini, Margaret: Napokon rođen
	15

	2. travnja
	Vidaić, Martina: Stjenice
	12

	7. svibnja
	Barbery, Muriel: Otmjenost ježa
	11

	11. lipnja
	Aciman, Andre: Zovi me svojim imenom
	10

	2. srpnja
	Gary, Romain: Život je pred tobom
	13

	13. kolovoza
	Šur Puhlovski, Marina: sva djela
	12

	10. rujna
	Miller, Madeline: Ahilejeva pjesma
	14

	29. listopada
	Nikolić Aras, Staša: Suhozid
	12

	12. studenog
	See, Lisa: Otok morskih žena
	12

	10. prosinca
	Houellebecq, Michel: Elementarne čestice
	13

	
	UKUPNO: 12
	149


Tablica 10. Popis događanja unutar čitateljskih klubova

9. Suradnja s institucijama, udrugama i građanima
Gradska knjižnica Poreč kroz svoje djelatnosti i aktivnosti nastoji omogućiti i podržati suradnju i prepoznati potrebu za suradnjom te zalagati se za izvrsnost na svim razinama rada. Tako smo u izvještajnoj godini nastavili suradnju sa sljedećim institucijama, ustanovama, udrugama, zajednicama:
9.1. Centar za inkluziju i podršku u zajednici – „Život pun mogućnosti“
Projekt Centra za inkluziju „Život pun mogućnosti“ provodi se od 1. srpnja 2015. godine te ima za cilj povećati kompetencije za tržište rada i zapošljavanje osoba s intelektualnim teškoćama putem razvoja dnevnih radnih aktivnosti te jačanjem aktivnog sudjelovanja u zajednici. Dio projektnih aktivnosti odnosi se na poticanje većeg uključivanja osoba s intelektualnim teškoćama u život zajednice i to razvojem programa volontiranja. Tako je Gradska knjižnica Poreč u izvještajnoj godini nastavila suradnju s Centrom te njegovi korisnici jednom tjedno dolaze  po knjige pristigle u knjižnicu donacijom građana te ih nose u kućicu za knjige u parku Olge Ban.

9.2. Dječji tjedan
Dječji je tjedan prilika da se s puno pažnje, različitim programima i aktivnostima, na poseban način obratimo djeci i podsjetimo ih na njihovo važno mjesto u svijetu. Dana 7. listopada u Knjižnici je organizirana Digitalna escape avantura: „Crvenkapica“, posebna radionica koju su vodile gošće Knjižnice: Marina Ružić, mag.pead.  iz Obrta za poduku i savjetovanje „Happiness“ i Andrea Udovičić, mag.inf. iz „Makaho weba“. Za znatiželjne djevojčice i dječake, od 8 do 12 godina, spojile su digitalizaciju, logičko razmišljanje i snalaženje, a na radionici ih je dočekalo mnoštvo rebusa, križaljki, kvizova i zagonetka, i naravno – priča. U petak, 11. listopada, održana je radionica „Petkom u pet: imaš li i ti svog Ofucanka?“, na kojoj se održala pričaonica o važnosti plišanih igračaka za djecu. Dok odrasli možda u njima vide poderane šavove i istrošeni pliš, djeca u svojim igračkama prepoznaju sigurnost, prijateljstvo i razumijevanje. Sudionici radionice bili su pozvani ponijeti svoje omiljene igračke – medvjediće, zeke, patkice ili bilo kojeg plišanca koji im znači najviše.

9.3. Društvo bibliotekara Istre - obilježavanje Tjedna istarskih knjižnica 
Društvo bibliotekara Istre i ove godine organiziralo je manifestaciju Tjedan istarskih knjižnica (TIK) koji se održao od 15. do 20. rujna 2025. godine. Pod sloganom „Glazba ima riječ“, ovogodišnji program TIK-a u svoje je središte stavio naglasak na važnost promocije i očuvanja glazbene baštine, kao i lokalnog glazbenog stvaralaštva. Okarinu, mali tradicijski instrument, danas se rijetko može čuti, no ovo puhačko glazbalo od pečene gline na našem je prostoru poznato više od stotinu godina. S ciljem da se sačuva tradicija sviranja na okarini, etnomuzikolog i glazbenik Branislav Ostojić napisao je stručnu knjigu „Okarina-tradicijsko glazbalo“, koju je predstavio u ponedjeljak, 15. rujna 2025. godine. Književnost i glazbu povezuje ogromna moć da uz pomoć malo riječi kažu puno. U srijedu, 17. rujna 2025. godine predstavljena je zbirka poezije „Neponovljiva“ Marine Šur Puhlovski, spisateljice iznimna opusa. U petak, 19. rujna 2025. održana je pričaonica o glazbi i ljubavi prema notama, o pravom prijateljstvu, željama i snovima, a iznad svega hrabrosti da uvijek slijedimo svoje srce. I za kraj TIK-a, održana je akcija „Članarina na po“, i to u subotu, 20. rujna, čime je zatvoren 7. po redu TIK. Akcija se odnosila na sve one koji se žele učlaniti u knjižnicu kao redovni godišnji članovi te na one koji žele obnoviti svoje redovno godišnje članstvo u knjižnici u pola cijene. Ova promotivna aktivnost ne uključuje obnovu/upis onih korisnika koji pri upisu već ostvaruju popust na godišnju članarinu.

9.4. Grad Poreč - Advent Poreč
[bookmark: _Toc452972999][bookmark: _Toc452973119]U sklopu programa Advent Poreč, Gradska knjižnica Poreč u Odjelu za djecu i mlade pripremila je Ured Djeda Mraza, koji je posebno uređen i okićen kako bi najmlađim stanovnicima i njihovim roditeljima približio čaroliju blagdanskog ozračja. Tijekom programa Advent Poreč na stotine mališana sa svojim roditeljima posjetilo je Ured i u sandučić ubacilo svoja pisma, a omogućene su i grupne posjete vrtićkih i školskih skupina.
	nadnevak
	vrsta aktivnosti
	 br. posjetitelja

	5. prosinca
	Edukativno-kreativna radionica za djecu: „Nestrpljiva čizmica“
	29

	9. prosinca
	Kreativna radionica kukičanja za odrasle: „Ispleteni blagdani“
	14

	10. prosinca
	Posjet Uredu Djeda Mraza – Centar za inkluziju i podršku u zajednici Poreč
	6

	10. prosinca
	Posjet Uredu Djeda Mraza – DV „Radost“
	12

	11. prosinca
	Posjet Uredu Djeda Mraza – DV „Crvenkapica“ – starija vrtićka skupina
	15

	11. prosinca
	Posjet Uredu Djeda Mraza – DV „Crvenkapica“ – starija vrtićka skupina
	16

	11. prosinca
	Kreativna radionica za odrasle: „Blagdanske dekoracije iz prirode“
	13

	12. prosinca
	Edukativno-kreativna radionica za djecu: „Čudesna priča za čaroban Božić“
	26

	16. prosinca
	Posjet Uredu Djeda Mraza – DV „101 Dalmatinac“ 
	24

	16. prosinca
	Posjet Uredu Djeda Mraza – DV „101 Dalmatinac“
	24

	17. prosinca
	Kreativna radionica suhog filcanja za odrasle: „Blagdanske rukotvorine“
	13

	18. prosinca
	Posjet Uredu Djeda Mraza – Talijanski vrtić „Paperino“
	35

	18. prosinca
	Posjet Uredu Djeda Mraza – DV „Radost“
	12

	23. prosinca
	Posjet Uredu Djeda Mraza – 3. razred OŠ Poreč
	17

	
	UKUPNO: 14
	256

	
	
	


Tablica 11. Popis događaja u okviru adventskog programa 

9.5. Knjižnice Istarske županije i Beletrina - iBiblos - prva e-knjižnica u Istri
U 2025. godini nastavila se suradnja gradskih knjižnica Istarske županije i nakladničke kuće Beletrina iz Ljubljane kroz projekt iBiblos, u kojemu svi članovi gradskih knjižnica u Istarskoj županiji mogu koristiti digitalnu platformu iBiblos i posuđivati e-knjige sukladno pravilima posudbe u knjižnicama. Dostupne knjige su na hrvatskom jeziku, a omogućeno je čitanje novih i popularnih naslova raznih žanrova beletristike i publicistike na elektroničkim uređajima.  U izvještajnoj godini na platformi iBiblos posuđeno je 30 jedinica knjižnične građe. 
[bookmark: _Toc474481536][bookmark: _Toc516817237][bookmark: _Toc28962425][bookmark: _Toc28962462]
10. Izdavačka djelatnost
U lipnju izvještajne godine, u izdanju i nakladi Gradske knjižnice Poreč, tiskana je knjiga XXXII. Verši na šterni, zbirka pjesama čakavskih pjesnika. Odabir pjesama učinio je prof. emerit. Joško Božanić, likovno rješenje naslovnice potpisuje Studio za vizualne komunikacije „Na broju 8“, kao i grafičko oblikovanje. Urednica je dr. sc. Irides Zović.

11. Financijsko izvješće 

	Izvještaj o prihodima i rashodima za 1-12 2025. godine

	
	
	

	
	
	

	 IZVJEŠTAJ O PRIHODIMA I RASHODIMA ZA  1-12 2025. GODINE

	
	
	
	
	
	

	Red
	Račun
	Opis
	Ostvareno
	Ostvareno
	%

	broj
	Iz RP
	 
	1-12  2024.
	1-12  2025.
	 

	A.
	6
	PRIHODI POSLOVANJA: (1-8)
	409.406,35
	334.971,84
	82%

	 
	63
	Prihodi od subjekta unutar općeg proračuna: (1-4)
	129.275,96
	48.667,89
	38%

	1
	6341
	Tekuće pomoći od izvanproračunskih korisnika
	0,00
	0,00
	0%

	2
	6361
	Tekuće pomoći PK iz proračuna koji im nije nadležan
	10.744,09
	21.167,89
	197%

	3
	6362
	Kapitalne pomoći PK iz proračuna koji im nije nadležan
	23.100,00
	27.500,00
	119%

	4
	6381
	Tekuće pomoći temeljem prijenosa EU sredstava
	95.431,87
	0,00
	0%

	 
	65
	Prihodi od administ. pristojbi i  posebnim propisima (5)
	22.422,95
	19.235,36
	86%

	5
	6526
	Ostali nespomenuti prihodi-članarine
	22.422,95
	19.235,36
	86%

	 
	66
	Prihodi od pruženih usluga i od donacija: (6-7)
	0,00
	0,00
	0%

	6
	6615
	Prihodi od pruženih usluga-zakup
	0,00
	0,00
	0%

	7
	6631
	Tekuće donacije
	0,00
	0,00
	0%

	 
	671
	Prihodi iz nadležnog proračuna za prorač.korisnike
	257.707,44
	267.068,59
	104%

	8
	6711
	Prihodi iz proračuna za financiranje poslovanja
	226.710,37
	250.118,59
	110%

	9
	6712
	Prihodi iz proračuna za financiranje nefinan.imovine: (7-8) 
	30.997,07
	16.950,00
	55%

	B.
	7
	PRIHODI OD PRODAJE NEFINANCIJ. IMOVINE (9-10)
IMOVINE (9)
	0,00
	0,00
	0%

	 
	72
	Prihodi od prodaje proiz. dugot. imov.: (10-11)
	0,00
	0,00
	0%

	10
	7211
	Stambeni objekti
	0,00
	0,00
	0%

	11
	7212
	Poslovni objekti
	0,00
	0,00
	0%

	A+B+C
	 
	UKUPNO PRIHODI (1-11)
	409.406,35
	334.971,84
	82%

	 
	 
	 
	 
	 
	 

	D.
	3
	RASHODI POSLOVANJA: (11-44)
	259.943,71
	287.237,34
	110%

	 
	31
	Rashodi za zaposlene: (12-15)
	178.079,87
	190.239,74
	107%

	12
	3111
	Plaće za redovni rad
	141.054,59
	151.313,06
	107%

	13
	3121
	Ostali rashodi za zaposlene
	13.744,59
	13.960,00
	102%

	14
	3132
	Dop. na plaće: dop. za zdravstveno osigur.
	23.280,69
	24.966,68
	107%

	15
	3133
	Dop. Na plaće: dop. za zapošljavanje
	0,00
	0,00
	0%

	 
	32
	 Materijalni rashodi: (16-39)
	81.422,84
	96.494,46
	119%

	16
	3211
	Službena putovanja
	610,39
	1.612,30
	264%

	17
	3212
	Naknade za prijevoz
	6.842,58
	7.368,06
	108%

	18
	3213
	Stručno usavršavanje zaposlenika
	490,00
	35,00
	7%

	19
	3214
	Ostale naknade troškova zaposlenima
	0,00
	0,00
	0%

	20
	3221
	Uredski materijal i ostali materijalni rashodi
	7.460,12
	6.009,78
	81%

	21
	3223
	Energija
	7.651,80
	9.171,86
	120%

	22
	3224
	Materijal i dijelovi za tek. i invest. održava. 
	480,00
	611,25
	127%

	23
	3225
	Sitan inventar
	562,50
	0,00
	0%

	24
	3227
	Službena, radna i zaštitna odjeća i obuća
	54,39
	0,00
	0%

	25
	3231
	Usluge telefona, pošte i prijevoza
	3.838,90
	2.863,34
	75%

	26
	3232
	Usluge tekućeg i investicijsko održavanje
	3.196,26
	9.383,84
	294%

	27
	3233
	Usluge promidžbe i informiranja
	0,00
	0,00
	0%

	28
	3234
	Komunalne usluge
	1.287,30
	1.387,02
	108%

	29
	3235
	Zakupnine i najamnine
	0,00
	0,00
	0%

	30
	3236
	Zdravstvene i veterinarske usluge
	1.947,46
	668,94
	34%

	31
	3237
	Intelektualne i osobne usluge
	23.692,67
	36.773,56
	155%

	32
	3238
	Računske usluge
	5.662,49
	5.856,87
	103%

	33
	3239
	Ostale usluge
	7.980,45
	5.497,39
	69%

	34
	3241
	Naknade troškova osobama izvan radnog odnosa
	1.898,84
	3.884,94
	205%

	35
	3292
	Premija osiguranja
	3.848,56
	2.024,22
	53%

	36
	3293
	Reprezentacija
	26,20
	0,00
	0%

	37
	3294
	Članarine
	86,54
	86,54
	100%

	38
	3295
	Pristojbe i naknade
	114,48
	198,65
	174%

	39
	3299
	Ostali nespomenuti rashodi poslovanja
	3.690,91
	3.060,90
	83%

	 
	34
	Financijski rashodi: ( 40-44)
	441,00
	503,14
	114%

	40
	3423
	Kamate za primljene zajmove od banaka 
	0,00
	0,00
	0%

	41
	3431
	Bankarske usluge i usluge platnog prometa
	433,57
	499,76
	115%

	42
	3432
	Negativne tečajne razlike
	0,00
	0,00
	0%

	43
	3433
	Zatezne kamate
	7,43
	3,38
	45%

	44
	3434
	Ostali nespomenuti financijski rashodi
	0,00
	0,00
	0%

	 
	36
	Pomoći dane u inozemstvo i unutar općeg proračuna
	0,00
	0,00
	0%

	45
	3693
	Tekući prijenosi između proračunskih korisnika istog proračuna temeljem prijenosa EU sredstava
	0,00
	0,00
	0%

	46
	3833
	Naknade štete zaposlenicima
	0,00
	0,00
	0%

	E.
	4
	RASHODI ZA NABAVU NEFINANCIJSKE IMOVINE: (45-55)
	54.097,07
	48.153,44
	89%

	 
	42
	Rashod za nabavu proizv.dug.imo.:(47-56)
	54.097,07
	46.933,78
	87%

	47
	4212
	Poslovni objekti
	0,00
	0,00
	0%

	48
	4214
	Ostali građevinski objekti
	0,00
	0,00
	0%

	49
	4221
	Uredska oprema i namještaj
	918,87
	0,00
	0%

	50
	4222
	Komunikacijska oprema
	0,00
	0,00
	0%

	51
	4223
	Oprema za održavanje i zaštitu
	17.975,00
	0,00
	0%

	52
	4226
	Sportska i glazbena oprema
	0,00
	0,00
	0%

	53
	4227
	Uređaji, strojevi i oprema za ostale namjene
	3.003,20
	11.583,78
	386%

	54
	4231
	Prijevozna sredstva u cestovnom prometu
	0,00
	0,00
	0%

	55
	4241
	Knjige u knjižnicama
	32.200,00
	35.350,00
	110%

	56
	4262
	Ulaganje u računalne programe
	0,00
	0,00
	0%

	 
	45
	Rashodi za dodatna ulaganja nefi. Imovini (57)
	0,00
	1.219,66
	0%

	57
	4511
	 Dodatna ulaganja na građev. objektima
	0,00
	1.219,66
	0%

	F.
	5
	IZDACI ZA FINANCIJSKU IMOVINU I OTPLATU ZAJMOVA: (58)
	0,00
	0,00
	0%

	58
	5441
	Otplata glavnice od zajmova  banaka
	0,00
	0,00
	0%

	D+E+F
	 
	UKUPNO RASHODI  (12-58)
	314.040,78
	335.390,78
	107%

	 
	 
	UKUPNI VIŠAK/MANJAK PRIHODA TEKUĆE G.
	95.365,57
	-418,94
	0%

	 
	 
	VIŠAK/MANJAK PRIHODA-PRENESENI
	-106.357,98
	-10.992,41
	10%

	 
	 
	UKUPNI VIŠAK/MANJAK PRIHODA RASPOLOŽIV U SLJEDEĆEM RAZDOBLJU
	-10.992,41
	-11.411,35
	104%




Ravnateljica:
									dr. sc. Irides Zović

Pravna osnova:
Pravna osnova za donošenje Odluke o prihvaćanju Izvješća o radu i financijskog izvješća Gradske knjižnice Poreč za 2025. godinu je Statut Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) i Odluka o izvršavanju proračuna Grada Poreča-Parenzo za 2026. godinu („Službeni glasnik Grada Poreča-Parenzo“ broj 23/25).
Člankom 41. stavak 1. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u ovom članku, donosi odluke i druge opće akte kojima se uređuju pitanja iz samoupravnog djelokruga Grada.  
Člankom 30. stavak 2. Odluke o izvršavanju proračuna Grada Poreča-Parenzo za 2026. godinu određeno je da je Gradska knjižnica Poreč dužna podnijeti financijsko izvješće, te izvješće o radu Gradskom vijeću, najkasnije 6 mjeseci nakon isteka poslovne godine za prethodnu poslovnu godinu.
Ocjena stanja:
Ravnateljica Gradske knjižnice Poreč, Irides Zović, dostavila je Gradu Poreču-Parenzo, putem Upravnog odjela za društvene djelatnosti, 18. ožujka 2026. godine Izvješće o radu i financijsko izvješće Gradske knjižnice Poreč za 2025. godinu. 
Uz Izvješće o radu i financijsko izvješće ravnateljica nije priložila Odluku upravnog vijeća o prihvaćanju Izvješća, jer upravno vijeće u ovoj ustanovi nije osnovano. Naime, u ustanovi u kojoj je zaposleno 10 djelatnika, kao što je to slučaj s Gradskom knjižnicom Poreč, temeljem važećih propisa (Zakona o knjižnicama i knjižničnoj djelatnosti NN 17/19, 98/19, 114/22 i 36/24) ne osniva se upravno vijeće, već istom upravlja ravnatelj koji ima sva prava i obveze upravnog vijeća, pa tako i obvezu donošenja izvješća o radu i financijskog izvješća. 
Statutom Knjižnice, člankom 21., stavak 1., točka 1., određeno je da Izvješće o radu i financijsko izvješće donosi ravnateljica uz prethodnu suglasnost gradonačelnika. Gradonačelnik Grada Poreča-Parenzo dao je prethodnu suglasnost na Izvješće Zaključkom KLASA: 024-01/26-01/234, URBROJ: 2163-6-09/01-26-2 od 10. lipnja 2026. godine.
Osnovna pitanja koja treba urediti Odlukom:
Predloženom Odlukom prihvaća se Izvješće o radu i financijsko izvješće Gradske knjižnice Poreč za 2025. godinu.
Cilj donošenja Odluke:
Svrha izvještavanja je upoznavanje i praćenje organizacije, načina i uvjeta rada, programskih aktivnosti i financijskih pokazatelja Gradske knjižnice Poreč u 2025. godini.
Sredstva potrebna za ostvarenje Odluke:
Za realizaciju ove Odluke u proračunu Grada Poreča-Parenzo nisu potrebna posebna (dodatna) sredstva.

Na temelju ¢lanka 53. Statuta Grada Pore¢a-Parenzo (,,SluZbeni glasnik Grada Poreca -
Parenzo“ broj 2/13, 10/18, 2/21 1 12/24) i ¢lanka 21. stavak 1. to¢ka 1. Statuta Gradske knjiZnice
Poreg, na prijedlog Upravnog odjela za drustvene djelatnosti KLASA: 611-04/26-01/05
URBROJ: 2163-6-21/11-26-2. od 9.6.2026., Gradonatelnik Grada Porea-Parenzo je donio
sljededi

ZAKLJUCAK
1. Daje se prethodna suglasnost na Izvjes¢e o radu i financijsko izvjesée Gradske

knjiznice Pore¢ za 2025. godinu, a koji je sastavni dio ovog Zakljucka.

2. Ovaj Zakljucak stupa na snagu danom dono3enja.

PRILOG:
- Izvjesée o radu i financijsko izvjesée za 2025. godinu

DOSTAVITI:
@ Upravni odjel za drustvene djelatnosti, ovdje, KLASA: 611-04/26-01/05
. Gradska knjiZnica Pore¢, Trg Marafor 4, Poreg,
3. Pismohrana, ovdje.





